ᱨᱮᱯᱷᱟᱨᱤ
ᱨᱮᱯᱷᱟᱨᱤ (ᱤᱝᱨᱮᱡᱤ: referee) ᱫᱚ ᱮᱢᱚᱱ ᱢᱤᱫ ᱢᱟᱸᱱᱢᱤ ᱠᱟᱱᱟᱭ, ᱡᱟᱦᱟ ᱫᱚ ᱟᱹᱰᱤ ᱫᱟᱭᱤᱛᱛᱚ ᱥᱟᱶ ᱮᱢᱟᱱ ᱛᱮᱭᱥᱜ ᱠᱷᱤᱞᱟᱹᱴ ᱠᱚᱭ ᱯᱚᱨᱤᱪᱟᱞᱚᱱᱟ (ᱜᱚᱯᱤ) ᱵᱟᱲᱟᱭᱟ᱾ ᱟᱨ ᱩᱱᱤ ᱫᱚ ᱚᱠᱟ ᱫᱚᱞ ᱜᱮ ᱵᱟᱭᱮ ᱥᱟᱯᱚᱨᱴ ᱫᱟᱲᱮᱭᱟᱠᱩᱭᱟ, ᱡᱚᱛᱚ ᱫᱚᱞ ᱜᱮ ᱠᱷᱤᱞᱟᱹᱴ ᱚᱠᱛᱚᱨᱮ ᱥᱚᱢᱟᱱ ᱟᱫᱤᱠᱟᱨ ᱮᱢᱟ ᱠᱟᱛᱮᱜ ᱜᱮ ᱠᱷᱤᱞᱟᱹᱴ ᱫᱚᱭ ᱜᱩᱯᱤᱭᱟ᱾ ᱠᱷᱤᱞᱟᱹᱴ ᱛᱟᱞᱟᱛᱮ ᱥᱮᱞᱮᱫ ᱟᱠᱟᱱ ᱵᱟᱨ ᱫᱚᱞ ᱠᱤᱱ ᱠᱷᱤᱞᱟᱹᱴ ᱚᱠᱛᱚᱨᱮ ᱮᱢᱟᱱ ᱵᱟᱭ ᱜᱟᱱᱚᱜ ᱵᱩᱜᱤ ᱵᱟᱹᱲᱤᱡᱽ ᱠᱚ ᱥᱚᱢᱟᱫᱷᱟᱱ ᱦᱩᱭᱩᱜ ᱛᱟᱭᱟ ᱨᱮᱯᱷᱟᱨᱤ᱾ ᱩᱱᱟᱭᱜ ᱫᱚ ᱢᱤᱫ ᱦᱩᱨᱫᱤᱞ ᱵᱟᱝᱢᱟ ᱯᱮᱸᱯᱬᱮᱛ ᱢᱮᱱᱟᱜ ᱛᱟᱭᱟ ᱚᱱᱟ ᱚᱨᱚᱝ ᱛᱟᱞᱟᱛᱮᱭ ᱵᱩᱡᱦᱟᱹᱣ ᱚᱪᱩ ᱠᱚᱣᱟ ᱠᱷᱤᱞᱟᱹᱴ ᱚᱠᱛᱚ ᱨᱮ ᱵᱟᱝ ᱜᱟᱱᱚᱜ ᱵᱟᱹᱲᱤᱡᱽ ᱠᱚᱦᱩᱭᱟᱠᱟᱱᱟ᱾ ᱟᱨ ᱠᱷᱤᱞᱟᱹᱴ ᱨᱮ ᱥᱮᱞᱮᱫ ᱟᱠᱟᱱᱟ ᱠᱷᱤᱞᱟᱹᱰᱤᱭᱟᱹᱠᱚ ᱱᱤᱭᱟᱹ ᱜᱮᱜᱚ ᱵᱷᱟᱵᱤᱛ-ᱟ ᱡᱮ ᱨᱮᱯᱷᱟᱨᱤ ᱥᱤᱫᱷᱟᱱᱛᱚ ᱜᱮ ᱪᱩᱲᱟᱱᱛᱚ ᱥᱤᱫᱷᱟᱱᱛᱚ, ᱩᱱᱩ ᱡᱟᱦᱟᱱᱟᱜ ᱜᱮᱭ ᱢᱮᱱ-ᱟᱸ ᱥᱚᱴᱷᱤᱠ ᱧᱮᱞ ᱠᱟᱛᱮᱜ ᱜᱮᱭ ᱢᱮᱱ-ᱟᱸ ᱱᱤᱭᱟᱹ ᱫᱚ ᱠᱷᱤᱞᱟᱹᱰᱤᱭᱟᱹ ᱠᱚᱣᱟᱜ ᱯᱟᱹᱛᱤᱣᱟᱹᱣ ᱠᱟᱱᱟ᱾ ᱟᱨ ᱠᱷᱤᱞᱟᱹᱴ ᱦᱩᱭᱩᱜ ᱚᱠᱛᱚ ᱡᱚᱫᱤ ᱡᱥᱦᱟᱸᱭ ᱠᱷᱤᱞᱟᱹᱰᱤᱭᱟᱹ ᱠᱚ ᱥᱟᱥᱟᱝ ᱠᱟᱨᱵ-ᱮ ᱩᱫᱩᱜ ᱟᱭ ᱠᱷᱟᱱ ᱚᱱᱤ ᱫᱚᱭ ᱥᱟᱵᱫᱷᱟᱱ ᱠᱟᱫᱤᱭᱟ, ᱟᱨ ᱡᱚᱫᱤ ᱟᱨᱟᱜ ᱠᱟᱨᱵ-ᱮ ᱩᱫᱩᱜ ᱟᱭ ᱠᱷᱟᱱ ᱩᱱᱤ ᱫᱚᱭ ᱵᱚᱦᱤᱥᱠᱟᱨ ᱠᱮᱫᱤᱭᱟ᱾
ᱠᱷᱤᱞᱟᱹᱴ ᱯᱚᱨᱤᱪᱟᱞᱚᱱᱟ ᱦᱚᱛᱮᱛᱮ ᱨᱮᱯᱷᱟᱨᱤ ᱵᱮᱜᱚᱨ ᱟᱨᱦᱚᱸ ᱟᱭᱢᱟ ᱞᱮᱠᱟᱱ ᱯᱟᱹᱨᱤᱥ ᱛᱮᱦᱚᱸ ᱠᱚ ᱢᱮᱛᱟᱣᱟᱭ ᱜᱮᱭᱟ᱾ ᱚᱱᱟ ᱠᱷᱤᱞᱟᱹᱴ ᱨᱮᱱᱟᱜ ᱢᱤᱫ ᱚᱦᱚ ᱯᱟᱹᱨᱤᱥ ᱦᱚᱸ ᱢᱮᱱᱟᱜ ᱜᱮᱭᱟ᱾ ᱡᱮᱢᱚᱱ ᱫᱚ ᱟᱢᱯᱟᱭᱟᱨ, ᱡᱚᱡᱽ, ᱵᱤᱪᱟᱨᱯᱚᱛᱤ, ᱞᱮᱠᱟᱱ ᱟᱨᱦᱚᱸ ᱟᱭᱢᱟ ᱜᱚᱴᱟᱝ ᱚᱦᱚ ᱯᱟᱹᱨᱤᱥ ᱜᱮ ᱢᱮᱵᱟᱜ-ᱟ᱾
ᱥᱤᱨᱡᱚᱱ ᱠᱟᱛᱷᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱨᱮᱯᱷᱟᱨᱤ ᱨᱮᱱᱟᱜ ᱯᱩᱭᱞᱩ ᱥᱤᱨᱡᱚᱱ ᱫᱚ ᱯᱷᱩᱴᱵᱚᱞ ᱠᱷᱚᱱ ᱜᱮ ᱥᱤᱨᱡᱚᱱ ᱟᱠᱟᱱᱟ᱾ ᱫᱚᱞ ᱨᱮᱱ ᱡᱟᱦᱟᱸ ᱚᱫᱷᱤᱱᱟᱭᱚᱠ ᱠᱤᱱ ᱛᱟᱦᱮᱱᱟ ᱩᱱᱠᱤᱥᱟᱶ ᱨᱚᱯᱚᱲ ᱠᱟᱛᱮᱜ ᱜᱮ ᱠᱷᱤᱞᱟᱹᱴ ᱢᱟᱴ ᱨᱮᱱᱟᱜ ᱫᱟᱭᱤᱛᱛᱚ ᱦᱟᱛᱟᱣ ᱠᱟᱛᱮᱜ ᱠᱷᱤᱞᱟᱹᱰᱤᱭᱟᱹ ᱠᱚᱣᱟ ᱜᱟᱛᱮᱭ ᱯᱚᱨᱤᱪᱟᱞᱚᱱᱟ ᱵᱟᱲᱟᱭᱟ᱾ ᱟᱨ ᱚᱱᱟᱠᱚ ᱵᱟᱵᱚᱫ ᱧᱮᱞ ᱩᱨᱩᱢ ᱞᱟᱜᱤᱫ ᱜᱮ ᱵᱟᱨ ᱯᱚᱠᱠᱷᱚ ᱠᱷᱚᱱ ᱢᱤᱫ ᱨᱮᱯᱷᱟᱨᱤ ᱫᱚᱭ ᱛᱟᱦᱮᱱᱟ᱾
ᱫᱟᱭᱤᱛᱛᱚ ᱯᱟᱞᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱡᱟᱦᱟᱱ ᱠᱷᱤᱞᱟᱹᱴ ᱨᱮᱜᱮ ᱨᱮᱯᱷᱟᱨᱤ ᱜᱮ ᱯᱚᱨᱫᱷᱟᱱ ᱦᱤᱥᱟᱹᱵᱽ ᱛᱮᱠᱚ ᱢᱟᱱᱟᱣ ᱵᱟᱨᱟᱣ ᱟᱜᱩᱭᱫᱤ ᱠᱟᱱᱟ᱾ ᱠᱷᱤᱞᱟᱹᱴ ᱨᱮᱱᱟᱜ ᱥᱚᱴᱷᱤᱠ ᱱᱤᱭᱚᱢ ᱠᱟᱱᱩᱱ ᱞᱟᱹᱭ ᱟᱨ ᱩᱫᱩᱜ ᱦᱚᱛᱮᱛᱮ ᱠᱷᱤᱞᱟᱹᱰᱤᱭᱟᱹ ᱠᱚᱣᱟᱜ ᱨᱟᱹᱥᱠᱟᱹ ᱢᱚᱱ ᱛᱮᱭ ᱠᱷᱤᱞᱟᱹᱴ ᱚᱪᱩ ᱠᱥᱛᱮᱜ ᱢᱤᱫ ᱥᱟᱯᱟ ᱠᱷᱤᱞᱟᱹᱴ ᱮᱢ ᱜᱮ ᱢᱤᱫ ᱨᱮᱯᱷᱟᱨᱤ ᱭᱟᱜ ᱢᱟᱨᱟᱝ ᱠᱟᱹᱢᱤ ᱫᱚ᱾ ᱟᱭᱟᱜ ᱦᱩᱨᱥᱤᱞ ᱥᱟᱰᱮ ᱦᱚᱛᱮ ᱡᱮᱢᱚᱱ ᱠᱷᱤᱞᱟᱹᱴ ᱥᱟᱹᱨᱫᱤᱜ-ᱟ, ᱚᱱᱠᱟᱜᱮ ᱟᱭᱟᱜ ᱦᱩᱨᱥᱤᱞ ᱨᱮᱱᱟᱜ ᱥᱟᱰᱮ ᱠᱟᱛᱮᱜ ᱜᱮ ᱥᱵᱟᱨ ᱠᱷᱤᱞᱟᱹᱴ ᱦᱚᱸ ᱢᱩᱪᱟᱹᱫᱚᱜ-ᱟ᱾ ᱡᱷᱚᱛᱚ ᱨᱮᱯᱷᱟᱨᱤ ᱠᱚᱜᱮ ᱠᱷᱤᱞᱟᱹᱴ ᱨᱮᱱᱟᱜ ᱮᱢᱟᱱ ᱛᱮᱭᱟᱜ ᱥᱚᱴᱷᱤᱠ ᱱᱤᱭᱚᱢ ᱠᱟᱱᱩᱱ ᱵᱟᱰᱟᱭ ᱞᱟᱹᱜᱤᱫ ᱛᱮ ᱚᱱᱟ ᱪᱤᱫ ᱨᱮᱱᱟᱜ ᱢᱤᱫ ᱯᱚᱨᱥᱤᱠᱷᱚᱱ ᱟᱹᱰᱤ ᱜᱮ ᱡᱟᱹᱲᱩᱲ ᱠᱟᱱ ᱛᱟᱠᱚᱣᱟ᱾ ᱥᱮᱫᱟᱜ ᱥᱮ, ᱢᱚᱡᱽ ᱠᱷᱤᱞᱟᱹᱴ ᱩᱫᱩᱜ ᱨᱮ ᱡᱮᱢᱚᱱ ᱥᱟᱨᱦᱟᱣ ᱮᱭ ᱦᱟᱞᱟᱝ ᱡᱚᱝ-ᱟᱸ, ᱚᱝᱠᱟᱜᱮ ᱠᱷᱤᱞᱟᱹᱴ ᱯᱚᱨᱤᱪᱟᱞᱚᱱᱟ ᱨᱮᱭ ᱵᱷᱩᱞ ᱵᱟᱹᱲᱤᱡᱽ ᱞᱮᱠᱟᱱ ᱟᱨᱦᱚᱸ ᱡᱟᱹᱥᱛᱤ ᱛᱮ ᱫᱩᱨᱱᱟᱢ ᱥᱚᱢᱟᱞᱚᱪᱚᱱᱟ ᱨᱮᱭ ᱛᱟᱦᱮᱱᱟ᱾
sat_Olck sat_Olck sat_Olck sat_Olck sat_Olck sat_Olck sat_Olck